b"\n_START_ARTICLE_\nJoan Clapera i May\xc3\xa0\n_START_SECTION_\nBiografia\n_START_PARAGRAPH_\nNascut el 1929, va entrar als dotze anys com a alumne a l'Escola de Belles Arts d'Olot,  per\xc3\xb2 per motius familiars va haver d'abandonar els estudis art\xc3\xadstics durant uns anys. El 1953 va reingressar a l'esmentada escola i va ampliar la seva formaci\xc3\xb3 en dibuix, pintura, gravat i esmalt sota el mestratge de Mart\xc3\xad Casadevall i Pere Gussiny\xc3\xa9.  El 1952 es va integrar al grup Cr\xc3\xa0ter d'Art. Despr\xc3\xa9s de participar en diversos concursos, va fer la seva primera exposici\xc3\xb3 individual el 1961. A partir del 1967 va dur a terme un llarg viatge, d'estudi i\xc2\xa0treball al mateix temps, que el portaria a rec\xc3\xb3rrer Fran\xc3\xa7a, B\xc3\xa8lgica, els Pa\xc3\xafsos Baixos, Alemanya i la Gran Bretanya._NEWLINE_El paisatge, eix central de la seva tem\xc3\xa0tica, no era per a ell una simple realitat objectiva, sin\xc3\xb3 alguna cosa amb vida pr\xc3\xb2pia que l'artista ha de recrear segons la seva intu\xc3\xafci\xc3\xb3 i sensibilitat. El seu principal motiu foren els volcans, pallers i espantaocells del camp d'Olot."